גליה גולן

גליה גולן (גילד) (נולדה ב-1938) היא חוקרת מדע המדינה ופעילת שמאל פמיניסטית; משמשת פרופסור במרכז הבינתחומי הרצליה ופרופסור אמריטה באוניברסיטה העברית בירושלים.

ביוגרפיה
גולן נולדה בסינסינטי שבאוהיו, ארצות הברית במשפחה יהודית לא-דתית, וגדלה בסינסינטי, מיאמי ביץ', שיקגו, בוסטון וניו יורק. היא למדה באוניברסיטת ברנדייס ובאוניברסיטת סורבון, ובשנות ה-60 התגייסה ל-CIA בארצות הברית ושימשה אחראית במחלקה לסובייטולוגיה ומזרח אירופה בארגון. לאחר מכן למדה באוניברסיטה העברית בירושלים, שם קיבלה תואר דוקטור במדע המדינה בשנת 1970 (על המחקר "דה-סטליניזציה בצ'כוסלובקיה") בהנחייתם של ניסן אורן ומיכאל קונפינו. בירושלים כיהנה גולן כיו"ר המחלקה למדע המדינה, כיו"ר הקתדרה של מרכז לייפר ללימודי האישה, וכפרופסור ללימודי רוסיה ומזרח אסיה. כמו כן שימשה יועצת לצה"ל ולמשרד החוץ.

גולן מכהנת כפרופסור בבית הספר לאודר לממשל דיפלומטיה ואסטרטגיה במרכז הבינתחומי הרצליה וכעמיתה בינלאומית ב"מרכז לאתיקה משפט וענייני ציבור" באוניברסיטת ברנדייס. בפעילותה החברתית והפוליטית, היא חברת חבר המנהלים של "שלום עכשיו", מרצ, "בת שלום" ונציבות הנשים הבינלאומית. בבחירות לכנסת הארבע עשרה הוצבה במקום ה-99 הסמלי ברשימת מרצ.

גולן מתמחה בגלובליזציה, משברים בינלאומיים ועניינים פוליטיים עכשוויים. היא פרסמה שמונה ספרים, העוסקים בין השאר בברית המועצות, מזרח אירופה, המזרח התיכון, ויחסי ישראל-פלסטינים.

נישאה לדייוויד גילד ולהם ארבעה ילדים.

פרסים
זוכת פרס מפעל חיים מטעם האגודה הישראלית למדע המדינה
כלת פרס אליס שלוי לנשים במנהיגות
כלת הפרס לאקטיביזם מטעם קרן גלייטסמן

קישורים חיצוניים

 דף הבית של פרופ' גליה גולן, באתר המרכז הבינתחומי הרצליה
 גליה גולן, באתר המרכז הבינתחומי הרצליה
 גליה גולן באתר כנס הרצליה החמישי
 גליה גולן באתר WorldCat Identities
 
 
ממאמריה:
 ברית המועצות ומשבר סואץ-סיני, באתר עמלנט, מדינה בצמיחה - ישראל בשנים 1948–1970.

הערות שוליים

פעילות חברתיות ישראליות
פעילים חברתיים ישראלים
חברי שלום עכשיו
סופרות ישראליות
סופרים ישראלים
בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
סגל האוניברסיטה העברית בירושלים: מדע המדינה
חוקרות מדע המדינה ישראליות
חוקרי מדע המדינה ישראלים
סגל המרכז הבינתחומי הרצליה: ממשל, דיפלומטיה ואסטרטגיה
סגל אוניברסיטת רייכמן: ממשל, דיפלומטיה ואסטרטגיה
פעילות מרצ
אנשי ה-CIA
נשות ה-CIA
ישראליות ילידות ארצות הברית
ישראלים ילידי ארצות הברית
בוגרות אוניברסיטת ברנדייס
בוגרות אוניברסיטת פריז
עולות בשנות ה-1960
עולים בשנות ה-1960
פמיניסטיות ישראליות
פמיניסטים ישראלים
מדענים ישראלים
ישראליות שנולדו ב-1938
ישראלים שנולדו ב-1938